আইসিজিভি থর
আইসিজিভি থর হলো একটি ইউটি ৫১২এল ধরনের দূর সমুদ্রের প্রহরী জাহাজ, যা রোলস রয়েস দ্বারা নকশাকৃত এবং আইসল্যান্ডের উপকূল রক্ষীদের জন্য প্রস্তুতকৃত। এই জাহাজটি পুরাতন আইসিজিভি অইন জাহাজকে প্রতিস্থাপন করে। আইসল্যান্ডের সরকার ২০০৫ সালের ৪ মার্চে এই জাহাজটির গঠনপ্রণালীর অনুমোদন করে। এই জাহাজটির নির্মাণ কাজ ১৬ অক্টোবর ২০০৭ তারিখে চিলির তালকাহুয়ানোর এএসএমএআর নৌ শিপইয়ার্ডে (জাহাজ নির্মানের স্থান) শুরু হয়। ২০১০ সালে চিলির ভূমিকম্পের কারণে নির্মাণ কাজ ১ বছর পিছিয়ে যায়। কিন্তু ভূমিকম্পের ফলে জাহাজটির যতটা ক্ষতি ধারণা করা হয়েছিলো, ততটা ক্ষতি হয়নি। মেরামতের পরে ২৩ সেপ্টেম্বর ২০১১ এ আইসিজিভি থরকে চিলির আইসিভি কর্মিগণের কাছে প্রেরণ করা হয়। ২০১১ সালের ২৭ অক্টোবরে জাহাজটি রেইকিয়াভিক পৌঁছায়। এটার প্রধান কাজ হলো ইইজেড চৌকি, মৎস্য আহরণ কার্য অনুসন্ধান এবং উদ্ধার কার্যক্রম। নরস দেবতা থরের নামানুসারে এই জাহাজটির নামকরণ করা হয়।